Държавен вестник, бр. 58, 2011 г., стр. 17

БРОЙ  58	
Д Ъ Р Ж А В Е Н  В Е С Т Н И К 	
СТР.  17  
(3) Регистърът задължително предоставя въз­
можност за обособяване на скринирани групи 
и за регистрация на явилите се за преглед и 
изследване скринирани лица, както и създава 
и води електронно досие на всеки член на 
скринирана група.
(4) Регистърът работи с актуални данни от 
регистрите на населението. 
Чл. 24. (1) Конкретната програма или про­
ект по чл. 21, ал. 1 се регистрира в НСР и 
се обявява публично на неговата официална 
интернет страница. 
(2) Скрининговите изследвания се осъщест­
вяват от лекари с необходимата специалност и 
квалификация, които отговарят на изискванията, 
обявени по реда на ал. 1.
(3) Лечебните заведения изразяват своето 
желание да участват в скрининга чрез регистра­
ция в официалната интернет страница на НСР.
(4) Скринингът се провежда при спазване на 
програмата/проекта по ал. 1 и на зададените 
финансови параметри. 
(5) Лечебните заведения представят в НСР 
подробен отчет за резултатите от скрининга, 
извършените мероприятия, предвидени в про­
грамата/проекта, и разходваните средства в 
двумесечен срок от приключване на скрининга.“
§ 3. В „Забележки“ по приложение № 1а 
към чл. 4, ал. 8 се създава т. 4:
„4. ПКК е кръвна картина, състояща се 
от поне осем от посочените показатели или 
повече: хемоглобин, еритроцити, левкоцити, 
хематокрит, тромбоцити, MCV, MCH, MCHC.“
Заключителна разпоредба
§ 4. Наредбата влиза в сила от деня на об­
народването є в „Държавен вестник“ с изклю­
чение на § 2 (относно чл. 22, 23 и 24), който 
влиза в сила от 1 юли 2012 г. 
Министър: Ст. Константинов
8624
Наредба за изменение и допълнение на Наредба 
№ 34 от 2006 г.  за придобиване на специалност 
в системата на здравеопазването (обн., ДВ, 
бр. 7 от 2007 г.; изм. и доп., бр. 89 от 2007 г., 
бр. 55 от 2008 г. и бр. 12 и 72 от 2010 г.)
§ 1. В чл. 2 ал. 3 се изменя така:
„(3) Обучение за извършване на високо­
специализирани дейности, извън посочените в 
приложение № 1а, се организира и провежда 
от висшите училища, Военномедицинската ака­
демия и съсловните организации на лекарите 
и на лекарите по дентална медицина по реда 
на чл. 182 на Закона за здравето.“
§ 2. В чл. 4, ал. 3 т. 2 се изменя така:
„2. дават становище по постъпилата от 
регионалните здравни инспекции и районните 
колегии на съсловните организации, от висши­
те училища и Военномедицинската академия 
информация за възможностите за обучение от 
обучаващите институции по чл. 7 през следва­
щата календарна година;“.
§ 3. В чл. 8, ал. 1 след думите „високоспеци­
ализирана дейност“ се добавя „по чл. 2, ал. 2“.
§ 4. В чл. 11 се правят следните изменения:
1. В ал. 1 числото „18“ се заменя с „18а“.
2. В ал. 4 думите „1 месец“ се заменят с 
„12 месеца“.
§ 5. Член 11б се изменя така:
„Чл. 11б. Разпоредбата на чл. 11а не се при­
лага за лекарите, които работят в центровете 
за спешна медицинска помощ, приети са и са 
провели обучението си по реда на чл. 20а на 
места, финансирани от държавата.“
§ 6. В чл. 17, т. 7 думите „по специалността, 
по която работят медицински специалисти с вис­
ше образование в системите на Министерството 
на отбраната, Министерството на вътрешните 
работи и Министерството на транспорта, както 
и“ се заличават.
§ 7. Член 18 се изменя така:
„Чл. 18. (1) Ръководителите на всички ле­
чебни и здравни заведения представят ежегодно 
от 1 февруари до 30 април на директорите на 
регионалните здравни инспекции справки за 
потребностите от специалисти в съответното 
лечебно или здравно заведение през следващата 
календарна година.
(2) В срока по ал. 1 ръководителите на 
лечебните и здравните заведения, получили 
съответно положителна акредитационна оценка 
за обучение на студенти и специализанти по 
чл. 90, ал. 1, т. 3 от Закона за лечебните заведе­
ния и положителна акредитационна оценка по 
Закона за висшето образование, представят на 
директорите на регионалните здравни инспек­
ции и справки за възможностите за обучение 
на специализанти от съответното лечебно или 
здравно заведение през следващата календарна 
година.
(3) Справки за потребностите от специали­
сти и справки за възможностите за обучение 
на специализанти за нуждите на системата на 
отбраната, вътрешните работи, транспорта и 
съобщенията и правосъдието се представят от 
съответните ръководители и министри ежегод­
но от 1 февруари до 31 май до министъра на 
здравеопазването.
(4) Регионалните здравни инспекции съ­
бират, съхраняват и обобщават справките на 
лечебните и здравни заведения по ал. 1 и 2 и 
изготвят справки за възможностите за практи­
ческо обучение на специализанти в областта 
на опазване на общественото здраве от реги­
оналните здравни инспекции.
(5) Регионалните здравни инспекции съв­
местно с районните колегии на съсловните 
организации проучват потребностите в областта 
от съответните специалисти и въз основа на 
справките по ал. 4, както и на информацията 
в регионалните регистри на членовете на съот­